Ugatuzi una manufaa mengi kuliko uongozi wa serikali kuu.

Tangu Kenya kujinyakulia uhuru kutoka kwa mkoloni, ilitawaliwa na
serikali kuu. Hii ni kama miaka takriban hamsini iliyopita. Kupitia kwa
mabadilisho ya katiba ya 2010, ugatuzi ulianzishwa. Yapo manufaa ya
ugatuzi huo. Ugatuzi umeleta manufaa mengi nchini kuliko hasara. Tunayo
magatuzi 47 nchini yanayofurahia manufaa haya.

Ugatuzi umeimarisha ugawaji wa Mali kwa usawa katika magatuzi yote 47.
Chini ya serikali kuu, Kuna maeneo yalikuwa yametengwa kwa muda mrefu.
Kwa maeneo hayo, ugatuzi ni kama bahati ya mtende. Migao kutoka
serikalini huyafikia hata maeneo ambayo hayakuwa yanafikiwa na huduma za
serikali. Hili litaendelea luimarisha usawa wa kimaendeleo katika nchi
nzima.

Ugatuzi umeregesha uongozi katika nyanja za chini. Wananchi wanaweza
kufikiwa kwa urahisi. Jambo hili litaimarisha utoaji wa huduma za
serikali kwa wananchi kwa urahisi. Watanufaika na huduma zote za
serikali kwa ukaribu sana. Kila wadi inaye mwakilishu ambaye huwasilisha
mahitaji na matakwa ya wananchi wake katika bunge la gatuzi husika na
kushughulikiwa ipasavyo.

Ugatuzi umehakikisha utekelezaji waaendeleo kwa mwananchi kwa ufanisi na
Kwa wakati. Maendeleo haya ni ya kimsingi kwa jamii. Maendeleo haya
walikuwa wameyakosa kwauda mrefu. Baadhi yake ni kama vile: matibabu,
Elimu, miundomsingi na mengi mengineyo.

Wakenya Sasa wanaweza kushiriki kwa ukamilifu katika uimarishaji wa
maendeleo mashinani. Kupitia haya, kila gatuzi huyashughulikia maendeleo
ya kimsingi sana yatakayofaa wananchi. Watawala wamekuwa karibu na
watawaliwa.

Licha ya kuwepo kwa manufaa mengi, ugatuzi umeihatarisha na kuidhuru
jamii.

Serikali za ugatuzi zimehusishwa pakubwa na ufisadi. Ufisadi
umeshuhudiwa katika sehemu nyingi za nchi kupitia ugatuzi. Viongozi
wanatumia jina la miradi ya kaunti kifidia matumbo yao. Viongozi
wameendelea kufuja mali na fedha za mwananchi kwa asilimia kubwa.

Katika huduma za kiserikali, viongozi wengi huyatumia vibaya mamlaka yao
badala ya kuhudumia wananchi. Baadhi ya viongozi wanatumia jina la
"kiongozi" katika shughuli mbalimbali mbaya na zisizo na faida kwa
mwananchi.

Ugatuzi unaleta hatari na tishio la kuigawanya nchi. Visa vya hivi
karibuni vimeshuhudia hili. magatuzi mengi huwa na wakaazi wa kabila
moja au mawili. Jambo hili linaweza kuleta utengano katika nchi. Kabila
hili linalopatikana katika gatuzi moja huenda likaibua Hisia za ukabila
miongoni mwa wananchi. Hali hii itazidi kulemaza Zita dhidi ya ukabila
nchini.

Serikali za ugatuzi zimeleleta ubaguzi. Ubaguzi unashuhudiwa katika
usawa wa ugawaji wa Mali katika magatuzi yote. Hasa katika sekta ya
ugawaji wa fedha na rasilali nyingine kwa wananchi. Kuna baadhi ya
kaunti ambazo hupata asilimia kubwa za rasilimali na fedha kuliko kaunti
nyingine. Magatuzi mbalimbali hutofautiana kiukubwa wa kijiografia, na
kiukubwa na wingi was watu. Ubaguzi huu umeleta chuki baina ya kaunti.
Chuki hizi huweza kuleta kutoelewana miongoni mwa magatuzi hivyo,
kulemaza na kudidimiza maendeleo ya kaunti na nchi pamoja.

Ugatuzi pia umeathiri mwananchi pakubwa. Mwananchi anataabika katika
nyongeza ya ulipaji ushuru ili kukidhi ongezeko la viongozi wa nchi na
shughuli nyingine.

Ni dhahiri kuwa tumeshuhudia manufaa kwa kugatuliwa kwa serikali. Kwa
kuwa hakuna kisicho kasoro, ugatuzi umeleta athira kubwa sana.wananchi
wanafurahia huduma kwa ukaribu sana vilevile utawala na kushirikishwa
katika uongozi. Hivi vyote ni miongoni mwa vigezo Bora katika maendeleo
ya nchi. Hongera Kwa ugatuzi.


Question: Kupitia kwa katiba ya mwaka upi ndio ugatuzi ulianzishwa
Answer: 2010